Izvor: N1

Pokret Dosta je bilo u januaru prerasta u stranku, kada će se održati osnivačka skupština, a u prvoj suboti u februaru velika Skupština stranke.

Zamenik predsednika stranke biće članica Saveta za borbu protiv korupcije u ostavci Miroslava Milenović, Senat stranke vodiće Dusan Teodorovic (SANU), član statutarne komisije i član programskog saveta biće advokat Valdimir Gajic.

Pokret DJB najavio je početak kampanje pred predstojece izbore odmah po održavanju osnivačke skupštine.

Saša Radulović poručuje da će buduća stranka ostati verna svojim vrednostima, a pre svega borbi protiv partokratije i rušenju "parazitskog sistema" koji je, kako je rekao, negovan generacijama.

"Pokret, a buduća stranka DJB, spremna je sa svima da razgovara pred predstojeće izbore u pokušaju da se nađe paket neukaljanih ljudi, koji će osnovne stvari postaviti na svoje noge i dovesti do poštovanja demokratije, vladavine prava i ljudskih prava", rekao je predsednik Pokreta DJB Saša Radulović.

U Senatu će pored akademika Teodorovića biti književnik Vidosav Stevanović i ekonomista Danilo Šuković. — Dosta je bilo (@DostaJeBilo) November 30, 2016

O mogućim kandidatima na predsedničkim izborima Radulović je rekao:

"Zato je potrebno da se na jednom mestu okupe svi ljudi, pošteni ljudi, ljudi sa integritetom, da Srbija ne ide više unazad i da počnemo da živimo kao sav normalan svet, a ne da životarimo", kaže Miroslava Milenović.

"Ne treba izlaziti sa kandidatima i olakšavati premijeru i njegovoj propagandnoj mašineriji. Tražimo ljude nespornog kredibiliteta, nećemo izlaziti sa imenima, nastavićemo da zbunjujemo premijera. Ništa nećemo kazati dok ne bude sve poznato. Ići samo na predsedničke izbore bez ideje o strategiji za beogradske i buduće parlamentarne izbore je neozbiljno, a mi smo ozbiljni i odgovorni ljudi."

Otvorena diktatura se razvija, režim prelazi u drugu fazu diktature i vrši se pritisak na sud, poručuje advokat Vladimir Gajić, u vezi sa suđenjem ministra, a građanina, Nebojše Stefanovića protiv NIN-a.

Teodorović: Moramo da se borimo

Nestranačko telo Senat vodiće akademik Dušan Teodorović.

"U svakom trenutku moramo da se borimo i da pobedimo jednu autokratsku vlast, verovatno najgoru despotsku vlast u Evropi u ovom trenutku. I ja sam zato danas sa vama ovde jer duboko verujem u našu pobedu i siguran sam da ćemo da pobedimo", kaže Teodorović.

Akademik je poručio da želi da spreči da mladi ljudi napuste Srbiju i da zaustavi odlazak ljudi iz zemlje.

"Moramo da probudimo ljude koji ćute. Moramo da pobedimo ovu najgoru despotsku vlast u Evropi. I pobedićemo", rekao je on.